በአሁን ሰዓት የኢትዮጵያ መንግስት የስኳር ፋብሪካ እና የፖርክ ክልል እንከልላለን በማለት በ48 ሄክታር መሬት ላይ ሥራውን ከተጀመረ በርከት ያሉ ወራቶችን ማስቆጠሩ አይዘነጋም፥ እላይ እንደተመለከትነው ይህ ታሪካዊና ታላቅ ገዳም ለሃገር፣ ለወገን፣ እንዲሁም ለዓለም የሚጸልዩ ገዳማዊያን ያሉበት እለት ተእለት ከዓለም ሰዎች ይሄንን ስጡን ሳይሉ ዘወትር ምስጋና በአርያም ለመዳኀኒተ ክርስቶስ እያሉ በአርምሞ የሚኖሩበት ቦታ ሆኖ ሳለ መንግሥት ለምን ይህንን ቦታ ለዚህ ልማት እንደመረጠው በትክክል የእምነቱን ተከታዮች ያላነጋገረበት፣ የአካባቢውን ማኅበራዊና ምጣኔ ሃብት ያላገናዘቡ ሥራዎች ናቸው እና ሥራዎቹን በአስቸኳይ አቁሞ ለዜጎች ያለውን ከበሬታ ይልቁንም ላለፉት 3000 ዘመናት ተከብራ የኖረችውን የኢትዮጵያ ኦርቶዶክስ ተዋሕዶ ሀይማኖት የቀደመ ክብሯን እንዲመልስና በሕገ መንግስቱ የሚፈቅድላትን ሕጋዊ መብቶች ሁሉ እንዲያስከብር እንጠይቃልን።
